สวัสดีครับ คือผมมีอาการใจสั่นตอนตื่นนอน หลังจากนั้นลุกลงไปเข้าห้องน้ำที่ชั้นล่าง แล้วกลับขึ้นมา มีอาการหอบนิดหน่อย เคยวัด heart rate ได้ 130 (จากสายรัดข้อมือ) แล้วก็มีอาการหิว ใจสั่นบ่อย ชอบรู้สึกตุ๊บๆที่หน้าอก แล้วก็เหงื่อออก เท้าเย็น ผมกังวลไปหมด กลัวจะเป็น โรคหลอดเลือด น้ำตาลต่ำ ผมมีโรคประจำตัวด้วย -ลิ้นหัวใจผิดปก และ รั่วเล็กน้อย (ไม่ได้กินยา) -โรคแพนิค(ตอนนี้ทานยาsertraline)
สวัสดีคะ อาการใจสั่นเป็นอาการที่ไม่จำเพาะเจาะจงค่ะต้องหาสาเหตุค่ะ ซึ่ง ถ้ามีประวัติเรื่องโรคหัวใจอาจจะต้องดูว่ามีภาวะแทรกซ้อนหรือไม่ค่ะตอนนี้ไม่ทราบว่ามีนัดในการทำการผ่าตัดลิ่นหัวใจหรือไม่ค่ะ แล้วรั่วกี่เปอร์เซ็นต์ ได้รับประทานยาอะไรเป็นประจำหรือไม่ค่ะ ซึ่งเรื่องคงต้องติดตามการรักษาอย่างต่อเนื่องค่ะ เนื่องจากภาวะแทรกซ้อนมีได้ค่ะ เช่น มีการไหลของก้อนเลือดไปอุดตันได้ค่ะแต่อย่างไรก็ตามต้องหาสาเหตุอื่นๆ ที่ทำให้มีเรื่องของใจสั่นร่วมด้วยได้ค่ะ เช่นภาวะไทรอยด์เป็นพิษการใช้ยา บางชนิดการดื่มเครื่องดื่มที่มีส่วนประกอบของคาเฟอีนภาวะเครียดดังนั้นต้องหาสาเหตุก่อนนะค่ะ ถ้าตรวจอย่างอื่นอยู่ในเกณฑ์ปรกติต้องกลับมาให้ความสนใจกับเรื่องโรคประจำตัวที่เป็นค่ะซึ่งถ้ามีปัญหาหัวใจเต้นผิดจังหวะอาจจะต้องเดินสายพานค่ะการวัดชีวจร แนะนำนับเองให้ครบ หนึ่งนาทีค่ะ และอาจจะต้องดูภาพของการเต้นด้วยค่ะ เพราะถ้ามีการเต้นไม่สม่ำเสมอเครื่องอาจจะจับไม่ได้ค่ะแนะนำพบแพทย์เพื่อตรวจเพิ่มเติมค่ะ